עוצר נשימה (סדרת ספרים)

עוצר נשימה (באנגלית: Heartstopper, בתרגום חופשי: עוצר לבבות) היא סדרת רומנים גרפיים וקומיקסי רשת להט"ביים לנוער אשר נכתבה ואוירה על ידי הסופרת הבריטית אליס אוזמן. היא מגוללת את סיפוריהם של צ'ארלי ספרינג וניק נלסון, שני תלמידי תיכון הפוגשים זה את זה ומתאהבים. הסדרה היא עיבוד לספר הנובלה הקצר מאת אוזמן "Nick and Charlie", אשר יצא לאור ב-2015, כאשר הדמויות שבה נזכרות לראשונה כבר בספרה "Solitaire" שיצא לאור ב-2014. על סדרת הספרים מבוססת סדרת טלוויזיה של נטפליקס באותו השם, אשר גם נכתבה על ידי אוזמן, ובה מגלמים קיט קונור וג'ו לוק את דמויותיהם של ניק וצ'ארלי, בהתאמה. הסדרה, בבימויו של יורוס לין, עלתה לשידור בשנת 2022 וזכתה לשבחי הביקורות, והוזמנו עבורה שתי עונות נוספות. הסדרה עוקבת אחר מערכת היחסים בין שני בנים, ניק נלסון וצ'ארלי ספרינג, ובתהפוכות שהם חווים בה. ניק, אחד משחקני הרוגבי הטובים בבית הספר טרוהם, מתיידד עם צ'ארלי, שכנו לשולחן בכיתה והומו בגלוי, אחד היחידים בבית הספר. מבחינת צ'ארלי הידידות מתפתחת למשהו נוסף מעבר לכך והוא מתאהב בניק, אבל הוא מנסה לשמור בסוד על כך מכיוון שהוא מאמין שניק סטרייט. עם זאת, באותו זמן ניק, המתמודד עם ההשלכות של מערכת יחסים קודמת שהייתה לו, מבין שגם הוא מאוהב בצ'ארלי ומגלה על היותו ביסקסואל. הבנים מעמיקים את מערכת היחסים ביניהם בטיול בית ספר לפריז, שלאחריו שניהם מוצאים את עצמם מתמודדים עם קשיים (ניק יוצא מהארון בפני משפחתו, צ'ארלי מתמודד עם הפרעת אכילה), עליהם הם יתגברו, בנוסף לתמיכה המשפחתית, גם תודות לאהבה שהם חשים אחד כלפי השני. צ'ארלס "צ'ארלי" ספרינג – תלמיד הומוסקסואל בכיתה י' המפתח רגשות רומנטיים לניק נלסון, ובהמשך מצטרף לנבחרת הרוגבי שלו הופך לבן זוגו. סובל מהפרעת אכילה ופגיעה עצמית וגם סבל מבריונות ניקולס "ניק" נלסון – תלמיד כיתה י"א פופולרי, שחקן בקבוצת הרוגבי של בית הספר. במהלך הסיפור מגלה כי הוא ביסקסואל, ובהמשך יוצא עם צ'ארלי. טאו שו – חברו הטוב והמגונן של צ'ארלי, שלא מחבב את ניק ואת החברות שלו עם צ'ארלי. נמצא במערכת יחסים עם אל. אל ארג'נט – חברה טובה של צ'ארלי, שיצאה מהארון כטרנסית ונמצאת במערכת יחסים עם טאו. טארה ג'ונס – חברה טובה של ניק והשאר, אשר הופכת לאשת סודו כאשר החל לחקור את מיניותו. לסבית, ובת זוגה של דארסי. דארסי אולסון – בת זוגה התומכת של טארה. חברה של שאר החבורה גם כן. אלד לאסט – חבר טוב של צ'ארלי וטאו. מופנם, שקט וחכם (דמותו מופיעה גם בספר "Radio Silence" של אוזמן). סהר זאהיד – החברה החדשה בחבורה, המתחילה את לימודיה בתיכון באותה כיתה עם ניק. (מוצגת בכרך 3) ויקטוריה "טורי" ספרינג – אחותו הגדולה של צ'ארלי. המנסה להיות לצידו ולתמוך בו מהצד. בנג'מין "בן" הופ – תלמיד בארון, בן זוגו לשעבר של צ'ארלי איתו ניהל מערכת יחסים רעילה בתחילת הסדרה וניצל אותו. הארי גרין – ילד מקובל בבית הספר. בריון והומופוב, שמתנכל לצ'ארלי וניק ולחבורתם. שרה נלסון – אמו של ניק. התגרשה מאביו הצרפתי של ניק, סטפן. דואגת לניק ותומכת בו. אוליבר "אולי" ספרינג – אחיו הקטן של צ'ארלי וטורי ספרינג. ג'יין ספרינג – אמו של צ'ארלי. ג'וליו ספרינג – אביו של צ'ארלי. דייוויד נלסון – אחיו הבכור של ניק. מסרב לקבל את מיניותו של ניק ורואה בה רק "שלב". (מוצג בכרך 3) נלי נלסון – כלבתו הראשונה של ניק, מגזע בורדר קולי. הנרי נלסון – כלבו השני של ניק, מגזע פאג. (מוצג בכרך 4) דמויותיהם של ניק נלסון וצ'ארלי ספרינג הופיעו לראשונה בנובלה "Solitaire" של אוזמן משנת 2014, כדמויות משנה. אוזמן סיפרה כי היא "התאהבה" בדמויות בעת שכתבה את "Solitaire", והחליטה כי עליה לספר את הסיפור שלהן. בתחילה היא תכננה לכתוב רומן, אך לבסוף הבינה כי סיפורן של הדמויות זקוק למבנה אפיזודי, וכי פורמט של קומיקס רשת או רומן גרפי יהיה מתאים יותר לשם כך. אוזמן החלה לפרסם את "עוצר נשימה" כקומיקס רשת באתרים טאמבלר וטאפאס (אנ') בספטמבר 2016. הרומן זכה למספר רב של קוראים, ואוזמן החליטה לפרסם בעצמה מספר מוגבל של עותקים מודפסים של שני הפרקים הראשונים. ב-20 ביוני 2018 היא השיקה קמפיין קיקסטארטר כדי לממן את ההוצאה לאור של הרומן, ותוך שעתיים בלבד הגיעה לסכום היעד. באוקטובר 2018, קבוצת הוצאת הספרים הצרפתית Hachette Children's Group רכשה את זכויות הפרסום של שני הכרכים הראשונים של הרומן. בינואר 2019, היא רכשה גם הזכויות של הכרכים השלישי והרביעי של הרומן. הכרך הראשון יצא לאור ב-7 בפברואר 2019, ואחריו הכרך השני ב-11 ביולי. הכרכים השלישי והרביעי יצאו לאור ב-6 בפברואר 2020 וב-6 במאי 2021, בהתאמה. הכרך החמישי עתיד לצאת לאור ב-9 בנובמבר 2023, וכן נודע כי יצא לסדרה כרך שישי ואחרון. כמו כן, באוגוסט 2019 החלה אוזמן לפרסם את הסדרה באתרי קומיקס כדוגמת Webtoon. בנוסף, ב-11 ביוני 2020 יצא לאור ספר צביעה של סדרת הספרים, וב-13 באוקטובר 2022 יצא לאור "The Heartstopper Yearbook", על ידי Hachette ו-Graphix (אנ'), מו"ל השייך ל-Scholastic (אנ'). בביקורת בעיתון הסקוטי The National (אנ'), ג'מה מקלוהן שיבחה את הרומנים על כך שהם מסוגלים "ללכוד את תשומת הלב" באמצעות "הסיפורים הקטנים שמרכיבים את החיים" ולא על ידי תפניות בעלילה ודרמה כבדה. היא כינתה את הסיפור "מסביר פנים לאין שיעור עם דמויות שנראות כמו חברים מהחיים האמיתיים", וציינה את דמותו של צ'ארלי כ"חביבה ביותר" ושיבחה את ההתייחסות של הרומנים לבריאותו הנפשית. ב-Publishers Weekly (אנ') נכתב כי "הקצב הנינוח וההתמקדות של הרומנים באירועים יומיומיים... מאפשרים ליחסים של הדמויות להתפתח בצורה טבעית שניתן להזדהות איתה" וכי הסגנון האומנותי שבספר משלים את הטון של הסיפור. העיתון The A.V. Club כלל את הקומיקס שלו ברשימת "הקומיקסים הטובים ביותר לשנת 2018", כאשר הכתבת קייטלין רוזברג ציינה שהוא "מוגדר בצורה הטובה ביותר על ידי נחמדותו, הן כלפי הדמויות והן כלפי הקורא". גם צמד הסופרים מטאפרוג (אנ') כללו את הקומיקס ברשימת "הקומיקסים והרומנים הגרפיים הטובים ביותר של אתר The Herald (אנ') לשנת 2019, כפי שנבחרו על ידי יוצרי קומיקס". טרי שליכנמאייר מוושינגטון בלייד תיארה את הכרך הראשון של הרומן כ"ספר ממש מתוק" ושיבחה את היחס המתחשב כלפי הדמויות הנאבקות במיניות שלהן. היא גם חשה שהמציאותיות של הרומן התחזקה על ידי שילוב דמויות של בריונים. אתר Kirkus Reviews (אנ') כתב כי השיבוץ של חלוניות הקומיקס וקווי המתאר שלהן בכרך הראשון "מונעים מהגרפיקה החזותית להתייאש מבחינה אסתטית" וכי השימוש בגופן של כתב יד חיזקו את הטון האנושי של הסיפור. הם סיכמו את הרומן כ"יומן מקסים של אגרופים בבטן של אהבה". סאמר הייז סקרה את הכרך הראשון באתר Booklist (אנ') ושיבחה את השימוש של אוסמן בחלוניות קומיקס ללא מילים כדי לתאר את רגשותיהן של הדמויות, אף על פי שהיא חשה שהאיורים לא עקביים. בסך הכול, היא מסכמת ש"הרומנטיקה והסיפורת הריאליסטית ימשכו את הקוראים לתוך הסיפור המתוק הזה". קלי ג'יל סקרה את הכרך הראשון ב-Basic Library Journal (אנ'), ושיבחה את הדיאלוג, הבעות הפנים המפורטות באומנות, ואת ה"גופן שמחקה כתב יד [שמוסיף] לגורם החביבות". גם אלין מרטאוס סקרה את הכרך הראשון ב"עלון המרכז לספרי ילדים" (אנ'), ושיבחה את "האיורים הפשוטים" שלדבריה "שומרים על הרבה מההתמקדות בפנים ובמסכי הטלפון, ומחזקים קשר בין-אישי עמוק בלב הסיפור". היא תיארה את הסיפור כמורכב מ"סדרה של תיאורים מקסימים". בסקירה נוספת שלה על הכרך השני, חזרה מרטאוס על הערותיה הקודמות וכתבה שסיפור העלילה בכרך השני "נע ללא מאמץ בין חריפות מלאת דמעות לרגעי צחוק לרומנטיקה מסעירה". Kirkus Reviews כתבו כי הכרך השני שומר על "הסגנון הייחודי" של האיורים שהופיעו בכרך הראשון ושהמעברים שלו בין חלוניות הקומיקס היו "יצירתיים" ו"הוסיפו חוש יצירתי". הוא שיבח את הדמויות ותיאר את הסיפור כ"חביב להפליא מתחילתו ועד סופו". שרה רייס סקרה את הכרך השני ב-Booklist וכתבה כי היא חשה שהיחסים בין ניק לצ'ארלי הוצגו ב"דרך לבבית ועדינה" ושיבחה את "סגנון האומנות המשוחרר אשר מלא בפרטים מקסימים, כמו מבוכה וקווי הסמקה רומנטיים". בסקירה של הכרך השני, טיפאני באב מהעיתון The A.V. Club שיבחה את התרבות אומנות הוובקומיקס שמביא הספר, השימוש שלו ברווחים לבנים, ואת הגופן של אוסמן בכתב יד, אשר לדבריה הוא "רב-הבעה... באופן שמרגיש גם ייחודי לסגנון שלה וטבעי לקצב הקומיקס". היא חשה שהיחס לדמויות של צ'ארלי וניק הפגין "רמה של הבנה ואכפתיות שמרוממת את הסיפור" וטענה שהסיפור "לעולם לא הפחית מערכן או התעלם" ממערכות היחסים האחרות של הדמויות עם חברים ובני משפחה. שרה יוז מהעיתון הבריטי i (אנ') כללה את הכרך השלישי ברשימה "ספרות נוער: 25 הספרים החדשים הטובים ביותר לשנת 2020" של העיתון. פרודנס וייד מהאינדפנדנט דירגה את הכרך הרביעי בדירוג של 8/10 וכינתה אותו "סיפור נוגע ללב על אהבת נעורים ועל לקבל את מי שאתה". כמו כן, פיונה נובל כללה את הכרך הרביעי ברשימת "ספרי הילדים הטובים ביותר לשנת 2021" של הגרדיאן, ותיארה אותו כ"מבט עליז ועדין על אהבה ראשונה ומערכות יחסים עם דמויות מגוונות". סדרת קומיקסי הרשת זכתה למעל ל-52 מיליון צפיות, וסדרת הספרים נמכרה במעל למיליון עותקים ברחבי העולם, ותורגמה לעשרות שפות (בהן עברית). ערך מורחב – עוצר נשימה זכויות העיבוד הטלוויזיוניות של סדרת הרומנים נרכשו על ידי חברת "See-Saw Films" ביולי 2019. בינואר 2021, נטפליקס נתנה אור ירוק להפקת סדרה בת שמונה פרקים, בכתיבתה של אוזמן ובכיכובם של השחקנים ג'ו לוק וקיט קונור כצ'ארלי וניק. הסדרה עלתה לשידור ב-22 באפריל 2022, וזכתה לאחוזי צפייה גבוהים ולשבחי הביקורות, וכן זכתה בפרסים רבים.עונתה השלישית של הסדרה תצא בנטפליקס ב-3 באוקטובר. במקביל ליציאת הסדרה, ב-28 באפריל 2022 פורסמה מהדורה מיוחדת של הכרך הראשון של הרומן, בהוצאה מחודשת, עם כריכה חדשה שעליה דמויותיהם של לוק וקונור כצ'ארלי וניק המדמים את הכריכה המאוירת המקורית, וכן קטע מתוך תסריט הסדרה. בעקבות הפופולריות של סדרת הטלוויזיה, סדרת הספרים הייתה לנמכרת ביותר בממלכה המאוחדת בקטגוריית ספרי הילדים. מדיה וקבצים בנושא עוצר נשימה בוויקישיתוף אתר האינטרנט הרשמי של עוצר נשימה "Heartstopper review – possibly the loveliest show on TV". The Guardian. 2022-04-22. נבדק ב-2022-04-27. Aroesti, Rachel (2022-03-18). "No drugs, booze, sex or swearing: will Heartstopper rewrite the young love rulebook?". The Guardian (באנגלית). נבדק ב-2022-09-13. Kelleher, Patrick (2022-04-22). "Heartstopper creator wanted to show queer teens that the future is bright". PinkNews (באנגלית בריטית). נבדק ב-2022-09-13. Wong, Curtis M. (2022-03-17). "Netflix Teases 'Heartstopper' With A Delightful Gay Teen Meet Cute". HuffPost (באנגלית). נבדק ב-2022-09-13. Eyre, Charlotte (2018-06-21). "Oseman smashes comic crowdfunding target in two hours". The Bookseller (באנגלית). נבדק ב-2022-04-29. Eyre, Charlotte (2018-10-02). "HCG to publish Oseman's online graphic novel". The Bookseller (באנגלית). נבדק ב-2022-04-29. Eyre, Charlotte (2019-01-31). "HCG expands on Oseman's graphic novel series". The Bookseller (באנגלית). נבדק ב-2022-05-20. Alice Oseman [@aliceoseman]. "Heartstopper: Volume 3 is OFFICIALLY OUT TODAY!" (Tweet). נבדק ב-2022-05-20 – via Twitter. Alice Oseman [@AliceOseman]. "VOL 4 IS OUT TODAY!!! A whole week earlier than planned!!!" (Tweet). נבדק ב-2022-05-20 – via Twitter. "How Netflix's Heartstopper Fits Into Alice Oseman's Book Universe". Den of Geek (באנגלית אמריקאית). 2022-04-22. נבדק ב-2022-04-29. "Heartstopper". Alice Oseman. נבדק ב-2022-04-27. "Heartstopper". www.webtoons.com. נבדק ב-2022-04-27. Sian, Bayley (2021-11-25). "Hodder to publish Heartstopper Yearbook with never-before-seen illustrations". The Bookseller (באנגלית). נבדק ב-2022-06-22. McLaughlin, Gemma E. (2021-05-02). "Heartwarming, real and unaffected: a tale of teenage romance". The National (באנגלית). נבדק ב-2022-05-19. "Children's Book Review: Heartstopper by Alice Oseman". Pubishers Weekly. 2020-05-05. נבדק ב-2022-05-19. Sava, Oliver; Rosberg, Caitlin (2018-11-28). "The best comics of 2018". The A.V. Club (באנגלית אמריקאית). נבדק ב-2022-05-19. Jamieson, Teddy (2019-12-13). "Graphic Content: The best comics and graphic novels of the year as chosen by comic creators". The Herald (באנגלית). נבדק ב-2022-05-25. Schlichenmeyer, Terri (2021-11-11). "A sweet book about first love: 'Heartstopper' a poignant reminder of coming out". Washington Blade. נבדק ב-2022-05-25. "Heartstopper: Volume 1". Kirkus Reviews. 2020-02-05. נבדק ב-2022-05-20. Hayes, Summer (2020). "Heartstopper, v.1". Booklist. 116 (16): 37. Gile, Kelley (2020-02-01). "Heartstopper". School Library Journal. נבדק ב-2022-05-19. Martaus, Alaine (2020). "Heartstopper: Volume 1; by Alice Oseman". Bulletin of the Center for Children's Books (באנגלית). 73 (10): 442–443. doi:10.1353/bcc.2020.0437. ISSN 1558-6766. Martaus, Alaine (2020). "Heartstopper: Volume 2 by Alice Oseman". Bulletin of the Center for Children's Books (באנגלית). 74 (3): 139–140. doi:10.1353/bcc.2020.0774. ISSN 1558-6766. "Heartstopper: Volume 2". Kirkus Reviews. 2020-09-01. נבדק ב-2022-05-20. Rice, Sarah (2020). "Heartstopper, v.2". Booklist. 117 (4): 39. Babb, Tiffany (2020-10-21). "Heartstopper Volume 2 finds joy in the quiet moments of teen romance". The A.V. Club (באנגלית אמריקאית). נבדק ב-2022-05-19. Hughes, Sarah (2020-02-13). "25 of the best new YA books, from Diary of a Confused Feminist to Wonderland". i (באנגלית). נבדק ב-2022-05-25. Wade, Prudence (2021-05-12). "5 new books to read this week". The Independent (באנגלית). נבדק ב-2022-05-19. Noble, Fiona; Carter, Imogen; Empire, Kitty (2021-12-12). "The best children's books of 2021". The Guardian (באנגלית). נבדק ב-2022-05-19. Zornosa, Laura (9 במאי 2022). "'Heartstopper' Is a TV Love Story With the Soul of a Comic". The New York Times (באנגלית). נבדק ב-5 בנובמבר 2022. {{cite web}}: (עזרה) White, Peter (2019-07-11). "'Top Of The Lake' Producer See-Saw Films To Adapt Alice Oseman's Graphic Novel Series 'Heartstopper' For TV". Deadline (באנגלית אמריקאית). נבדק ב-2022-04-29. Rosser, Michael (2021-01-20). "Netflix orders YA adaptation 'Heartstopper' from See-Saw, Euros Lyn". Screen (באנגלית). נבדק ב-2022-04-29. Yates, Jonny (2022-03-21). "Gay graphic novel Heartstopper gets cover makeover to tie in with Netflix adaptation". PinkNews (באנגלית בריטית). נבדק ב-2022-05-22. O'Brien, Kiera (2022-04-29). "Children's: Heartstopper beats a path to the top". The Bookseller (באנגלית). נבדק ב-2022-04-29. Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)